नां ते मनुक्खें जां दूएं जीवें गी इक दूए कोला बक्खरे तौरै पर पन्छानने जां दूएं गी कुआलने दा इस शैल साधन न, पर इत्थुंआं एह् मनुक्ख बश्कार इक पक्की बंड करने लेई रक्खे जंदे न, जिंदा अर्थ असें इक दूए कन्नै जोड़ने दे थाह्र इक दूए कोला शंडाने लेई लेदा ऐ। परमात्मा ने ते असे सब्भनें गी इक्कै नेहा बनाया, इसलेई असें इक दूए कोला बक्ख बक्ख ढंगै कन्ने पन्छानने लेई बक्ख-बक्ख नां रक्खे तां जे कोई भलेखा नेईं लग्गै। पर असें एह् नां रक्खियै ते उंदी म्हत्ता जां स्हेई अर्थै गी समझे बगैरा मनुक्खें-मनुक्खें जातियें ते धार्मक समुदाएं गी इक हथ्यार बनाई लेआ। माह्नू जेह्ड़ा अपने आपै गी सृष्टि दी सारें कोलला उच्ची थाह्र रक्खना आखदा ऐ, ओह् अपनी खुदगर्जी घट्ट अकली ते निराधार डरै कारण नेह् नेह् कम्म करदा ऐ, कदें-कदें एह् कम्म करदा ऐ, कदें-कदें एह् सेही होंदा ऐ जे अस इस सृष्टि दे सब्भनें कोला घटिया जीव आं।